b"\n_START_ARTICLE_\nCat\xc3\xa0leg d'Estrelles Brillants\n_START_SECTION_\nObjectes HR\n_START_PARAGRAPH_\nEncara que l'abreviatura del cat\xc3\xa0leg \xc3\xa9s BS o YBS, les cites de les estrelles indexades en el cat\xc3\xa0leg usen HR abans del nombre del cat\xc3\xa0leg, degut al seu precedent, el cat\xc3\xa0leg de 1908: Harvard Revised Photometry Catalogue produ\xc3\xaft pel Harvard College Observatory. \xc3\x89s degut a aquest fet que els objectes llistats en aquest cat\xc3\xa0leg se'ls coneix com a objectes HR._NEWLINE_L'obra original Harvard Photometry fou publicada el 1884 per Edward Charles Pickering, i contenia al voltant de  4.000 estrelles. Despr\xc3\xa9s de la seva aparici\xc3\xb3, Pickering promogu\xc3\xa9 una \xc3\xa0mplia recerca estel\xc2\xb7lar que inclouria estrelles de l'hemisferi sud. Aquest treball fotom\xc3\xa8tric el dugu\xc3\xa9 a terme  Solon Irving Bailey entre1889\xe2\x80\x931891, i don\xc3\xa0 lloc a la publicaci\xc3\xb3 de la Revised Harvard Photometry el 1908. El nou cat\xc3\xa0leg contenia estrelles fins a magnituds de 6,5 d'ambd\xc3\xb3s hemisferis. La feina fou continuada per John A. Parkhurst fins a la d\xc3\xa8cada de 1920."